Ukrainos lietuvių bendruomenė
Ukrainos lietuvių bendruomenė (ukr. Громада литовців України) − Ukrainoje gyvenančius lietuvius vienijančių organizacijų sąjunga, Pasaulio lietuvių bendruomenės narė. 2013 m. vienijo 13 Ukrainos lietuvių organizacijų. Oficialiai Ukrainos teisingumo ministerijoje įregistruota 2004 m., o pirmos regioninės draugijos įsteigtos dar 1992 m. Bendruomenė aktyviai užsiima kultūrine veikla - kartu su kitomis lietuvių organizacijomis organizuoja Ukrainos lietuvių dainų ir šokių festivalius, vaikų ir jaunimo stovyklas, atstovauja Ukrainos lietuviams Ukrainos tautinių mažumų ir pasaulio lietuvių veikloje, koordinuoja Ukrainos lietuvių dalyvavimą Pasaulio lietuvių dainų ir šokių šventėse, Sporto žaidynėse. Bendruomenės pirmininkė - Dalia Makarova.